**เรื่อง สองพี่น้อง**

ดร.อาจอง ชุมสาย ณ.อยุธยา เป็นผู้แต่ง เรื่องนี้ได้พูดถึง สองพี่น้องชาวนาที่รักใคร่กันดี เพราะมีน้ำใจไมตรีให้แก่กันอยู่เสมอ เขาอาจจะรักกันบนพื้นฐานความเป็นพี่น้องก็จริง แต่ความรัก ความเมตตา และความปรารถนาอยากจะให้ผู้อื่นมีความสุขนั้นไม่ใช่คุณธรรมที่สงวนไว้เฉพาะพี่น้องร่วมสายโลหิตแต่เป็นสิ่งที่ทุกคนควรปฏิบัติต่อกันเสมือนเช่นนั้น

มีครอบครัวชาวนาครอบครัวหนึ่งมีลูกชายสองคน ทั้งสองเป็นพี่น้องที่รักกันมากจนกระทั่งพ่อแม่แก่เฒ่า และสิ้นอายุขัยไป สองพี่น้องจึงแยกย้ายกันไปสร้างครอบครัวของตนเอง แต่ก็ยังปลูกบ้านในหมู่บ้านเดียวกัน และไปมาหาสู่รักใคร่กันเสมอ สองพี่น้องยังคงยึดอาชีพชาวนาปลูกข้าวเช่นเดียวกับพ่อแม่ อยู่มาปีหนึ่ง ชาวนาคนพี่ทำนาได้ข้าวมากกว่าทุก ๆ ปี จึงมีใจคิดเผื่อแผ่ไปถึงน้องชาย เขาพูดกับภรรยาในเย็นวันหนึ่งว่า "เธอจะว่าอย่างไร หากฉันจะเอาข้าวที่เราเก็บเกี่ยวในปีนี้แบ่งให้น้องชายของฉันบ้าง" เพระครอบครัวของเขามีหลายปากท้องต้องเลี้ยงดู ทั้งตัวเขา เมียเขา และลูกเล็ก ๆ ส่วนเรานั้นมีกันแค่สองผัวเมีย แค่ข้าวเพียงไม่กี่กระสอบก็น่าจะทำให้เราอิ่มท้องจนถึงปีหน้าแล้ว" ชาวนาผู้พี่กล่าว "อืม ฉันเห็นด้วยจ้ะ น้องชายของเธอก็มีน้ำใจกับเราเสมอมา เมื่อภรรยาสนับสนุนเป็นอย่างดี ชาวนาผู้พี่ก็จัดการบรรจุข้าวลงกระสอบขนาดใหญ่ แล้วรอจนมืดค่ำจึงค่อยแบกกระสอบข้าวกระสอบนั้นไปยังบ้านของน้องชาย และทิ้งกระสอบข้าวไว้ข้างนอกประตูบ้านอย่างเงียบเชียบ ถ้าเอาไปให้ตอนกลางวันน้องชายรู้ น้องชายอาจจะปฎิเสธข้าวของเขาเพราะความเกรงใจ วันรุ่งขึ้น เมื่อชาวนาผู้พี่ไปนับกระสอบข้าวที่เหลืออยู่ในยุ้งเขาต้องประหลาดใจเพราะ กระสอบข้าวยังมีจำนวนเท่าเดิม "เอ๊ะ! จะให้เชื่ออย่างไรนี่" ชายผู้พี่ร้อง "ถ้าอย่างนั้นเราก็ต้องเอาข้าวไปให้น้องเราอีกกระสอบหนึ่ง" คืนนั้นชาวนาผู้พี่จึงแบกกระสอบข้าวไปบ้านน้องชายอีกหนึ่งกระสอบเป็นรอบที่สาม แสงจันทร์ส่องแสงเจิดจ้าในคืนวันนั้น ชายผู้พี่มองเห็นร่างของใครคนหนึ่ง กำลังแบกกระสอบข้าวตรงมาทางเขา ชายผู้พี่จ้องเขม็งตามองอีกครั้ง จึงเห็นว่า ร่างของคนคนนั้นก็คือน้องชายของเขานั่นเอง "เอ๊ะ! พี่เองเหรอที่เอาข้าวมาวางไว้หน้าบ้านของฉันน่ะ"

"อ๊ะ แก่เองหรอที่เอาข้าวมาวางไว้ในยุ้งข้าวของพี่ทุกคืน" แล้วทั้งสองก็พากันหัวเราะ ต่างคนต่างก็รู้สึกรักและผูกพันกับอีกคนมากขึ้น โดยไม่ต้องพูดจาอะไรมากไปกว่านั้น

การช่วยเหลือคนที่อ่อนด้อยกว่าด้วยความแบ่งปันนั้นจะสร้างความสุขให้แก่ตัวเรามากมาย การแบ่งปันบางสิ่งให้คนอื่นเพื่อช่วยเหลือเขา เขาก็จะแบ่งปันบางอย่างเพื่อช่วยเหลือเรา หากเราต่างก็ช่วยเหลือกันเช่นนี้ เราก็ไม่ต้องสูญเสียอะไรไป และยังคงมีเท่าเดิมเหมือนกันทุกคน ดังเช่นชาวนาสองพี่น้องที่แม้จะแบ่งข้าวของตัวเองให้อีกฝ่าย แต่พวกเขาก็ยังมีข้าวอยู่เท่าเดิม ด้วยน้ำใจแห่งการแบ่งปัน

นางสาวซูซี แวหามะ

สาขางานต่างประเทศ